อังกฤษทดลองยา แก้ มาลาเรีย มารักษาโควิด (คลิป)
ไทยป่วยอีก 3 ไม่มีตายเพิ่มสถานการณ์โควิด-19 ในสหรัฐฯ โดยรวมเริ่มดี หลังผู้ติดเชื้อและ ผู้เสียชีวิตจากไวรัสหยุดโลกเริ่มลดลง โดยเฉพาะใน 3 รัฐที่เป็นศูนย์กลางการระบาด ขณะที่บุคลากรทางการแพทย์ของอิหร่านติดเชื้อโควิด-19 ประมาณ 1 หมื่นคน ทางการอิหร่านวอนขอประชาชนหลีกเลี่ยงเดินทางระหว่างวันหยุดอีดิ้ลฟิตรีหลังเดือนรอมฎอน ป้องกันการแพร่เชื้อ ส่วนรัสเซียกับบราซิลยอดตายยังพุ่ง ไทยพบป่วยรายใหม่แค่ 3 ราย ไม่มีเสียชีวิต คนไทยที่ตกค้างต่างแดนยังทยอยกลับแผ่นดินเกิดกันเพียบยังอยู่ในระดับต่ำสิบสำหรับผู้ติดเชื้อโควิด-19 ในไทย โดยในวันที่ 21 พ.ค. พบแค่ 3 ราย แต่ที่น่าดีใจคือไม่มีผู้เสียชีวิตเพิ่มเติมจากยอดเดิมของผู้เสียชีวิตคือ 56 รายป่วยใหม่ 3 ราย–ไร้ตายที่ทำเนียบรัฐบาล เมื่อเวลา 11.30 น. วันที่ 21 พ.ค. นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนา 2019 (โควิด-19) หรือ ศบค. แถลงว่า ในวันนี้มีผู้ป่วยรายใหม่ 3 ราย รวมผู้ป่วยสะสม 3037 ราย หายป่วยแล้ว 2897 ราย เสียชีวิตยังคงอยู่ที่ 56 ราย รักษาอยู่ในโรงพยาบาล 84 ราย โดยผู้ป่วยรายใหม่ 3 รายอยู่ใน กทม. 2 ราย สถานที่กักกันของรัฐ 1 ราย รายแรกเป็นชายไทยอายุ 72 ปี มีโรคประจำตัวเบาหวาน มะเร็งปอด มีประวัติไปตัดผมที่ร้านย่านประชาชื่น เมื่อวันที่ 18 พ.ค. พบว่ามีอาการไข้ ไอ และมีเสมหะ จึงไปรักษาตัวที่โรงพยาบาลเอกชน ก่อนย้ายไปยังโรงพยาบาลรัฐ วันที่ 20 พ.ค. ตรวจพบเชื้อโควิด-19 ฉะนั้นโรงพยาบาล ร้านตัดผมเป็นพื้นที่ที่มีปัจจัยเสี่ยงเปิดไทม์ไลน์ผู้ติดเชื้อใหม่นพ.ทวีศิลป์กล่าวอีกว่า ส่วนรายที่ 2 เป็นชายอายุ 42 ปี สัญชาติเยอรมัน ไม่มีโรคประจำตัว ไม่มีการแสดงอาการ แต่พบว่ามีประวัติไปเยี่ยมญาติที่ จ.ชัยภูมิ ตั้งแต่วันที่ 30 เม.ย. ถึงวันที่ 16 พ.ค. ในวันที่ 8 พ.ค. พบว่ามีญาติ 1 คน มีอาการไข้ ไอ คอแห้ง แต่ไม่ไปตรวจรักษา และยังพบว่าชายคนดังกล่าวเดินทางไปยังห้างสรรพสินค้า จ.ชัยภูมิหลังกลับมาได้ตรวจสุขภาพก่อนเข้าทำงานวันที่ 18 พ.ค. ผลตรวจพบว่าติดเชื้อโควิด-19 มีความสงสัยว่าที่ จ.ชัยภูมิอาจเป็นส่วนหนึ่งที่เกิดปัจจัยเสี่ยง ทำให้ชายคนดังกล่าวติดเชื้อมาแอปไทยชนะช่วยตามกลุ่มเสี่ยงโฆษก ศบค.กล่าวด้วยว่า ดังนั้นมาตรการผ่อนคลายทั้งหลายยังมีความจำเป็น หากไปห้างสรรพสินค้า ไปร้านตัดผม หรือไปทำอะไรก็แล้วแต่ เกิดขึ้นในช่วงที่มีการใช้แพลตฟอร์ม ไทยชนะ แล้วหรือยัง ถ้ามีแล้ว ไปลงทะเบียนแล้วจะทำให้เกิดประโยชน์ สามารถติดตามตัวกลุ่มเสี่ยงได้ง่ายขึ้น ส่วนรายที่ 3 เป็นผู้หญิงอายุ 25 ปี เดินทางกลับจากเรียนภาษาที่ประเทศฟิลิปปินส์ เมื่อวันที่ 13 พ.ค. และเข้าสถานกักกันตัวของรัฐ และมาตรวจพบเชื้อ เมื่อวันที่ 19 พ.ค แต่ไม่มีอาการใดๆจากออสซีกลับไทย 295 รายนพ.ทวีศิลป์กล่าวต่อว่า สำหรับคนไทยที่เดินทางกลับประเทศไทย ในวันที่ 21 พ.ค. มีจากเวียดนาม 15 ราย เป็นนักท่องเที่ยวและนักศึกษา จีน 87 ราย เป็นผู้ป่วยและนักศึกษา จากออสเตรเลีย 295 ราย เป็นนักเรียน นักศึกษา และคนทำงาน จากอินเดีย 125 ราย เป็นนักเรียน นักศึกษาและคนทำงาน ส่วนในวันที่ 22 พ.ค. มาจากสหรัฐอเมริกา 100 ราย เกาหลี 80 ราย กาตาร์ 216 ราย ตูนิเซีย 4 ราย ทุกคนจะต้องเข้าสถานที่กักกันที่รัฐจัดไว้ไม่มียกเว้นตกค้างต่างแดนทยอยมาเพียบที่ท่าอากาศยานสุวรรณภูมิ ตลอดทั้งวันมีคนไทยในต่างประเทศที่ได้รับผลกระทบจากการระบาดของเชื้อไวรัสโควิด-19 และตกค้างอยู่ในประเทศต่างๆ ทยอยกลับมาอย่างต่อเนื่อง ตั้งแต่เวลา 11.15 น. เป็นสายการบินเวียดนามแอร์ไลน์ เที่ยวบินพิเศษที่ VN611 นำคนไทย 15 คน จากกรุงฮานอย ประเทศเวียดนามกลับมาและไม่พบว่ามีใครมีไข้ ช่วงเย็น คนไทยที่ตกค้างในเมืองกวางโจว ประเทศจีน จำนวน 90 คน เดินทางมาด้วยสายการบินไทยสมายล์ เที่ยวบินที่ WE8097 ไล่เลี่ยกัน สายการบินไทย เที่ยวบินที่ TG476 นำคนไทยจากนครซิดนีย์ ประเทศออสเตรเลีย จำนวน 295 คน กลับไทยสถานีรถไฟทุ่งสงคัดกรองเข้มนายศิริพัฒ พัฒกุล ผวจ.นครศรีธรรมราช เผยว่า จากการติดตามสถานการณ์โควิด-19 และการร่วมวิเคราะห์แนวโน้มสถานการณ์ของโรคในพื้นที่ การเฝ้าระวังติดตามกลุ่มเสี่ยงที่บ้าน ผู้ที่เดินทางกลับจาก จ.ภูเก็ต ก่อนหน้านี้ได้ลงทะเบียนไว้ 4134 คน เดินทางถึงพื้นที่แล้ว 3113 คน กักตัวครบ 14 วันแล้ว 2366 คน ส่วนด่านตรวจรอยต่อระหว่างจังหวัดทั้ง 3 ด่านระหว่างวันที่ 16 เม.ย.ถึง 19 พ.ค. เรียกตรวจยานพาหนะ 75520 คัน คัดกรองบุคคล 121046 คน โดยมาตรการคัดกรองของสถานีรถไฟทุ่งสง ได้สั่งตั้งศูนย์บริหารสถานการณ์โควิด-19 ขึ้นที่สถานีรถไฟทุ่งสง ตรวจคัดกรองจัดทำทะเบียนผู้โดยสารและอำนวยความสะดวกแก่ผู้โดยสารทั้งขาขึ้น-ขาล่อง หากพบผู้ป่วยพร้อมให้การรักษา ขณะเดียวกันได้ประสานขอความร่วมมือการรถไฟแห่งประเทศไทย เพื่อกำหนดใช้มาตรการเคร่งครัดในการป้องกันและควบคุมโรคแก่ผู้โดยสารทั้งขณะที่อยู่บนขบวนรถและเมื่อถึงสถานีปลายทางตรวจเชิงรุกแรงงานต่างด้าวที่ รพ.นครท่าฉลอม อ.เมืองสมุทรสาคร นายอนุทิน ชาญวีรกูล รองนายกรัฐมนตรี และ รมว.สาธารณสุข พร้อมคณะ มาเยี่ยมให้กำลังใจคณะแพทย์ พยาบาล และติดตามการตรวจคัดกรองเชิงรุกในกลุ่มแรงงานต่างด้าว โดยมีนายวีระศักดิ์ วิจิตร์แสงศรี ผวจ.สมุทรสาคร นำเจ้าหน้าที่ที่เกี่ยวข้องไปต้อนรับ นายอนุทินกล่าวว่า แม้จำนวนผู้ติดเชื้อลดลง แต่ยังเข้มมาตรการค้นหาผู้ติดเชื้อเชิงรุก นำเข้าสู่การรักษาเพื่อลดการแพร่กระจายเชื้อ เน้นในกลุ่มเสี่ยงเช่นแรงงานต่างด้าว กลุ่มผู้ต้องขัง บุคลากรทางการแพทย์ เขตสุขภาพที่ 5 รับผิดชอบ 8 จังหวัดภาคกลางมีแรงงานต่างด้าวจำนวนมาก อาสาสมัครสาธารณสุขประจำหมู่บ้าน (อสม.) อาสาสมัครสาธารณสุขต่างด้าว (อสต.) ออกเคาะประตูบ้าน หอพักคนงาน เก็บตัวอย่างน้ำลายเพื่อตรวจหาเชื้อรวม 3446 ตัวอย่าง เป็นตัวอย่างที่ จ.สมุทรสาคร 2168 ตัวอย่าง ผลไม่พบเชื้อ เป็นการสร้างความมั่นใจให้กับการควบคุมโรคเพิ่มขึ้นรัสเซีย-บราซิลยังตายไม่หยุดส่วนสถานการณ์โควิด-19 ในทั่วโลก สำนักข่าวต่างประเทศรายงานเมื่อวันที่ 21 พ.ค.ว่า ตัวเลขผู้ติดเชื้อใน 213 ประเทศหรือดินแดนทั่วโลก อยู่ที่ 5.10 ล้านคน เสียชีวิตรวมทั่วโลก 3.29 แสนคน รักษาหายแล้ว 2.03 ล้านคน ผู้ติดเชื้อและเสียชีวิตมากที่สุดในโลก ยังอยู่ที่สหรัฐฯ จำนวน 1593039 คน และ 94941 คน ตามลำดับ ตามด้วยรัสเซีย มีผู้ติดเชื้อรวม 317554 คน เสียชีวิต 3099 คน บราซิลมีผู้ติดเชื้อมากที่สุดอันดับ 3 ของโลก อยู่ที่ 293357 คน เสียชีวิตมี 18894 คนหมีขาวตั้งค่ายสู้ไวรัสโดยที่รัสเซียซึ่งมีผู้ติดเชื้อมากอันดับ 2 ของโลก กระทรวงกลาโหมรัสเซียสั่งการให้กองทัพจัดเตรียมตั้งค่ายเพื่อกักกันโรคคนงานของเหมืองทอง โอลิมเปียดา และโรงงานแปรรูปทอง ในเมืองคราสโนยาร์สค์ แคว้นไซบีเรีย เบื้องต้นตรวจพบติดเชื้อไวรัสโควิด-19 จำนวน 900 คน จากคนงานและพนักงาน เหมืองทั้งหมด 6000 คน ส่วนผู้ไม่เข้าข่ายถูกกักกัน เจ้าหน้าที่อนุญาตให้ทำงานได้ตามปกติมะกันเปิดเมืองครบ 50 รัฐขณะที่รัฐต่างๆทั้ง 50 รัฐของสหรัฐฯ เริ่มเปิดเมืองบางส่วนแล้ว หลังใช้มาตรการเข้มงวดและปิดเมืองมากว่า 2 เดือน โดยแต่ละรัฐมีเงื่อนไขเปิดเมืองต่างกัน ขึ้นอยู่กับยอดผู้ติดเชื้อและเงื่อนเวลาการเริ่มเปิดเศรษฐกิจ ด้านสถานการณ์การระบาดใน สหรัฐฯโดยรวม ผู้ติดเชื้อและเสียชีวิตจากไวรัสโควิด-19 มีแนวโน้มลดลง ขณะที่ 3 รัฐที่เป็นศูนย์ กลางการระบาด อย่างนิวยอร์ก นิวเจอร์ซีย์และวอชิงตัน ยอดผู้ติดเชื้อและเสียชีวิตลดลงอย่างเห็นได้ชัดอิหร่านหมอติดเชื้ออื้ออิหร่านแถลงว่าบุคลากรทางการแพทย์ในประเทศ ติดเชื้อไวรัสมรณะประมาณ 10000 คน โดยบางคนในนี้มีเสียชีวิตด้วย เจ้าหน้าที่อิหร่านยังเรียกร้องประชาชนเลี่ยงการเดินทางระหว่างเทศกาลวันหยุดอีดิ้ลฟิตรีหลังเดือนรอมฎอน ซึ่งในอิหร่านคาดว่าจะเริ่มในวันอาทิตย์ที่ 24 พ.ค.เพื่อช่วยกันควบคุมการระบาด สำหรับอิหร่านมีผู้ติดเชื้อรวมแล้ว 129341 คน ผู้เสียชีวิตรวม 7249 คนอู่ฮั่นห้ามค้าสัตว์ป่าขณะเดียวกัน ที่เมืองอู่ฮั่น เมืองเอกมณฑลหูเป่ย ภาคกลางของจีน ต้นตอการระบาดของไวรัสโควิด-19 เมื่อปลายปีที่แล้ว ทางการออกกฎหมายปราบปรามการเพาะเลี้ยง การค้าและล่าสัตว์ป่าในท้องถิ่นแล้ว หลัง การลักลอบค้าสัตว์ป่าถูกระบุเป็นมูลเหตุของการระบาดของไวรัสโควิด-19 เบื้องต้นเชื่อโดยทั่วไปว่าแพร่ระบาดจากค้างคาวสู่คนก่อนระบาดทั่วโลกในปัจจุบัน ด้านรัฐบาลกลางประกาศห้ามดังกล่าวทั่วประเทศตั้งแต่เดือน ก.พ. ส่วนบางมณฑลใช้วิธีโน้มน้าวผู้เพาะเลี้ยงสัตว์ป่าให้หันไปทำอาชีพอื่น ด้วยการให้เงินชดเชย ส่วนผู้ติดเชื้อรวมในจีนอยู่ที่ 82967 คน ผู้เสียชีวิตรวม 4634 คนเกาหลีใต้จับต่างชาติเกาหลีใต้ที่มีผู้ติดเชื้อรวม 11122 คน ผู้เสียชีวิตรวม 264 คน จับชายชาวญี่ปุ่น วัย 23 ปี ข้อหาละเมิดคำสั่งกักกันโรค 14 วัน นับเป็นชาวต่างชาติคนแรกถูกจับจากฐานความผิดดังกล่าว ผู้ถูกจับเดินทางเข้าเกาหลีใต้เมื่อวันที่ 2 พ.ค.ด้วยวีซ่าทำงาน ตรวจไม่พบเชื้อที่สนามบิน แต่ต้องถูกกักกันโรค 14 วัน ตามกฎหมายเกาหลีใต้ แต่การตรวจสอบกล้องทีวีวงจรปิดและการใช้จ่ายบัตรเครดิต พบว่า ชายชาวญี่ปุ่นคนนี้ฝ่าฝืนคำสั่งกักกันโรคกว่า 8 วันจากทั้งหมด 14 วันรวมทั้งออกไปร้านอาหารและคาเฟ่สิงคโปร์-อินโดฯ-ฟิลิปปินส์ยังอ่วมภูมิภาคอาเซียน สิงคโปร์ มีผู้ติดเชื้อรวม 29812 คน หลังพบผู้ติดเชื้อรายใหม่ 448 คน ส่วนผู้เสียชีวิตรวมอยู่ที่ 22 คน อินโดนีเซีย พบผู้ติดเชื้อรายใหม่ 973 คน ทำให้ผู้ติดเชื้อรวมเพิ่มเป็น 20162 คน ส่วนผู้เสียชีวิตเพิ่มขึ้นเป็น 1278 คน หลังพบผู้เสียชีวิตรายใหม่ 36 คน ส่วนฟิลิปปินส์มีผู้ติดเชื้อรวม 13434 คน ผู้เสียชีวิตรวม 846 คน และมาเลเซีย มีผู้ติดเชื้อรวม 7059 คน ผู้เสียชีวิต 114 คนอังกฤษเริ่มทดลองยามาลาเรียในส่วนการทดสอบระดับนานาชาติเพื่อดูว่ายารักษาโรคมาลาเรีย 2 ชนิด ประกอบด้วย คลอโรควิน และไฮดร็อกซีคลอโรควิน จะสามารถใช้รักษาผู้ป่วยติดเชื้อไวรัสโควิด-19 ได้อย่างมีประสิทธิภาพและปลอดภัยหรือไม่ เริ่มขึ้นแล้วที่เมืองไบรท์ตันและออกซ์ฟอร์ดของอังกฤษ การทดลองดังกล่าวที่ใช้ชื่อในการศึกษาว่า ค็อปโคฟ (COPCOV) นำโดยมหาวิทยาลัยออกซ์ฟอร์ดของอังกฤษ ด้วยการ สนับสนุนของหน่วยวิจัยโรคเขตร้อนออกซ์ฟอร์ดแห่งมหาวิทยาลัยมหิดลของไทย ผู้เข้าร่วมวิจัยจะเป็นบุคลากรทางการแพทย์ที่เป็นแนวหน้าต่อสู้การระบาดของไวรัสโควิด-19 มากกว่า 40000 คนดูผลประสิทธิภาพการรักษาทั้งนี้ นอกจากที่อังกฤษแล้วจะมีจากส่วนอื่นๆ ของยุโรป แอฟริกา เอเชียและอเมริกาใต้ ซึ่งต่างต้องเป็นผู้ติดเชื้อหรือสัมผัสใกล้ชิดกับผู้ติดเชื้อ ทั้งหมดจะได้รับยารักษามาลาเรียทั้ง 2 ชนิดข้างต้นควบคู่กับยาหลอก (placebo) เพื่อดูประสิทธิภาพการรักษาและผลข้างเคียง ระหว่างนี้จะมีการกระจายเปิดศูนย์ศึกษาในหลายประเทศทั่วโลกรวมทั้งไทย อิตาลีและโปรตุเกส ก่อนหน้านี้ประธานาธิบดีโดนัลด์ ทรัมป์ ของสหรัฐฯ สนับสนุนให้ใช้ยาไฮดร็อกซีคลอ-โรควินรักษาผู้ป่วยติดเชื้อไวรัสโควิด-19 และระบุด้วยว่าเป็นคนหนึ่งที่กินยาตัวนี้ เพื่อเป็นการป้องกันการติดเชื้อไว้ก่อน แม้ไม่มีหลักฐานทางวิทยาศาสตร์ยืนยันประสิทธิภาพการรักษาที่แน่ชัดบริษัทยาอวดออเดอร์ด้านบริษัทเวชภัณฑ์ยักษ์ใหญ่ของอังกฤษ แอสตราเซเนกา (AstraZeneca) เผยว่า ได้รับเงินมากกว่า 1000 ล้านดอลลาร์จากรัฐบาลสหรัฐฯ เพื่อช่วยพัฒนาวัคซีนป้องกันไวรัสโควิด-19 บ.แอสตราเซเนกา กำลังจับมือกับมหาวิทยาลัยออกซ์ฟอร์ดของอังกฤษและกำลังเร่งทดลองวัคซีนในขั้นแรก โดยรัฐบาลอังกฤษร่วมสนับสนุนทุนวิจัยด้วย 20 ล้านดอลลาร์ แต่ไม่ระบุรายละเอียดอื่นๆ ด้านกระทรวงสาธารณสุขของสหรัฐฯระบุว่า รัฐบาลสหรัฐฯได้สั่งซื้อวัคซีนป้องกันไวรัสมรณะที่กำลังพัฒนาโดย แอสตราเซเนกาและมหาวิทยาลัยออกซ์ฟอร์ด ล่วงหน้าจำนวน 300 ล้านโดส และหวังว่าจะสามารถส่งมอบวัคซีนลอตแรกได้ภายในเดือน ต.ค.นี้เผยผลวัคซีนขั้นต้นในลิงสำนักข่าวเอเอฟพีรายงานเกี่ยวกับผลวิจัย 2 ชิ้น ที่เผยแพร่ในวารสารไซเอินซ์ เมื่อวันที่ 20 พ.ค. ช่วยสร้างความหวังว่ามนุษย์สามารถพัฒนาระบบภูมิคุ้มกัน ไม่ให้ติดเชื้อไวรัสมรณะซ้ำได้ งานวิจัยสองชิ้นนี้เป็นของศูนย์วิจัยไวรัสวิทยาและวัคซีนแห่งศูนย์การแพทย์เบธ อิสราเอล แดคอนส์ ในเมืองบอสตัน รัฐแมสซาชูเสตต์ สหรัฐฯ งานวิจัยชิ้นแรกทดลองในลิงวอก 9 ตัว เพื่อทดสอบประสิทธิภาพวัคซีนต้นแบบและตรวจสอบดูว่าลิงวอกที่ได้รับเชื้อไวรัสมรณะแล้วได้รับวัคซีนต้นแบบหายแล้วจะสร้างภูมิคุ้มกันโรคได้เองหรือไม่ ผลการทดลองขั้นต้นได้ผลเป็นที่น่าพอใจ แต่ต้องศึกษาเพิ่มเติมต่อไปเช่นเดียวกับงานวิจัยชิ้นที่ 2 ของทีมวิจัยอีกหนึ่งชุดแต่จากศูนย์วิจัยเดียวกัน ทดลองในลิงวอกเหมือนกันแต่ใช้ลิงวอกทดลองมากถึง 35 ตัว ได้ผลเป็นที่น่าพอใจ และต้องศึกษาวิจัยเพิ่มเติมเหมือนกัน
สถานการณ์โควิด-19 ในสหรัฐฯ โดยรวมเริ่มดี หลังผู้ติดเชื้อและ ผู้เสียชีวิตจากไวรัสหยุดโลกเริ่มลดลง โดยเฉพาะใน 3 รัฐที่เป็นศูนย์กลางการระบาด ขณะที่บุคลากรทางการแพทย์ของอิหร่านติดเชื้อโควิด-19 
โควิด-19,ข่าวหน้า1,ไวรัสโคโรนา,COVID-19,ยอดผู้ติดเชื้อโควิด-19,วัคซีน,ข่าววันนี้,ข่าวทั่วไป